А як уплывае аўдыторыя на само выданне? Мы змяняемся, аднак ніколі не робім зменаў дзеля зменаў. Усе змены дакладна абдумваюцца, дыскутуюцца ў рэдакцыі, можа часам і занадта доўга і марудна. Аўдыторыя ўплывае на нас перадусім такім чынам, што нашыя чытачы пачынаюць для нас пісаць або, што бывае часцей, нашыя колішнія аўтары не пакідаюць нас назаўсёды, але пераходзяць у групу сталых чытачоў. Калі з імі падтрымліваць кантакт, дык непазбежна пачуеш прапановы па зменах!